Suwaibidu Galadima

Suwaibidu Galadima (født 31. august 1992 i Bauchi) er en nigeriansk handikappet friidrettsutøver som hovedsakelig konkurrerer i sprintløp. Han konkurrerer i klassen T47, som er en klasse for utøvere med amputasjon av én arm, over eller under albuen. Han vant 100 meter under Samveldelekene 2018.

Karriere 
Galadima deltok i Panafrikanske leker 2011, og vant der 100 og 200 meter i klassen T46. Under Paralympiske sommerleker 2012 kom han på fjerdeplass på 100 meter, men nådde ikke finalen på 200 meter. 

I Samveldelekene 2018 vant han 100 meter i klassen T47.

Referanser

Eksterne lenker 
 Profil hos IPC
 Profil hos Samveldelekene 2018 (arkivert)

Nigerianske sprintere
Nigerianske handikappidrettsutøvere
Fødsler i 1992
personer fra Bauchi State